Sushi Hiro พึ่งเปิดสดๆร้อนๆเลยคร้าบ ที่ The Riverside Plaza ชั้นสอง 

วันนี้ได้ฤกษ์ถือโอกาสมาลองชิมร้าน Sushi Hiro สาขาเจริญนคร พึ่งเปิดวันนี้เลย จึงได้โอกาสทำรีวิวแรกครับ 

อยากจะบอกว่า คนรอคิวเยอะมาก แสดงว่า แฟนพันธุ์แท้ร้านนี้เยอะจริงๆ วันนี้เปิดสาขาใหม่ หลายรายการมีโปรโมชั่นครับ ลองมาทานกันดูได้ 

ว่ากันถึงเรื่องอาหาร ผมจะพูดโดยรวมๆนะครับ ความสดต้องถือว่าดีครับ ร้านอาหารราคานี้ สมควรต้องได้ความสดปลาประมาณนี้ ซาซิมิ ซูชิ ถือว่าดีครับ ปั้นมาพอดีคำ 

ส่วนที่ธรรมดา เทมปุระ อมน้ำมันนิดหน่อย เหมือนกันกับสลัดปลาเงินทอด ( ปลาเงินทอดอมน้ำมันนิดๆ ) นอกนั้นถือว่าโอเคครับ 

ร้านนี้มีปลานำเข้าจากญี่ปุ่น ให้ลองเลือกดูครับ แต่สนนราคาก็ต้องแพงเอาเรื่องครับ 

วันนี้ผมสั่ง แซลม่อนซาซิมิ ซูชิหน้าปลาไหล หน้าฟรัวกราส์ หน้าแซลม่อน สลัดปลาเงินทอด เทมปุระ แซลม่อนฟรัวกราส์โรล วันนี้ผมเจอซูชิพวกราดซอสหวาน 3 ชนิดเลยรู้สึกเลียนๆเกินไปครับ ( แฟนผมชอบ ) 

ความสะอาด แน่นอนครับร้านระดับนี้ 

การบริการ ก็ดูโอเคนะครับ พนักงานตามเรื่องให้ดี

การตกแต่งก็เป็นแนวร้านอาหารญี่ปุ่นหรูๆหน่อย ดูดี

ที่จอดรถ ก็ในโรงแรมอะครับ 

โดยรวมอยากให้ 4 ดาวครึ่ง แต่มันไม่มี อีกครึ่งดาวมีข้อตำหนิอย่างที่ได้กล่าวไป แต่ก็ต้องถือว่าอยู่ในเกณฑ์ดีครับ